रकार के प्रयास दृष्टिगोचर होते है । परन्तु मैं यह नही समझ पाया कि नया कहलाने में क्या पाप है ? और पुराना बनने मे क्या पुण्य है ? अपने पथ और अपने सम्प्रदाय को पुराना कहने का व्यामोह मनुष्य के मन मे प्राचीन काल से ही रहा है और आज भी है। मैंने सुना है और देखा है कि पथ और सम्प्रदाय के अखाडो में अकसर इस बात की चर्चा होती रहती है कि कौन सा पथ एव सम्प्रदाय नया है, एव कौन सा पुराना ? यदि पथ का आधार सत्य है, तो वह न कभी नया होता है, और न कभी पुराना । विचार कीजिए, यदि सत्य कभी पुराना हो सकता है, तो वह कभी बूढा भी होगा और तब एक दिन उसकी मौत भी जरूर होगी । सत्य को हम नया भी नही कह सकते, क्योकि नए के पीछे जन्म खडा है । जो नया है उसका एक दिन जन्म भी अवश्य हुआ होगा । इस प्रकार नए के पीछे जन्म खडा है और पुराने के पीछे मौत खडी है, किन्तु यथार्थ मे सत्य का न कभी जन्म होता है और न कभी सत्य का मरण ही होता है । अत सत्य न कभी नया होता है और न कभी पुराना ही । वह दोनो से परे है । उसकी अपनी एक ही स्थिति है और वह है अजर, अमर, अनन्त तथा सनातन । अतः किसी भी पथ एव सम्प्रदाय को नया और पुराना करार देकर झगडा एव विवाद करना कुँजडो के बाजार की वह लडाई है, जिसका कोई आधार नही, जिसका कुछ भी उपयोग नही ।
आत्मा के शुद्ध स्वरूप को समझे विना साधक की साधना सफल नही हो सकती । यही कारण है कि भारत के प्रत्येक पथ और सम्प्रदाय के धर्म ग्रन्थो मे मोक्ष और उनके स्वरूप के सम्बन्ध में चर्चा की जाती है। भारतीय संस्कृति मे और विशेष रूप से अध्यात्मवादी दर्शन मे मानव-जीवन का सर्वोच्च लक्ष्य मुक्ति प्राप्त करना ही माना गया है । मुक्ति के साधनो मे और साधना के प्रकार में विचारभेद हो सकता है, किन्तु लक्ष्य भेद नही । भव-वन्धनो से विमुक्त